ΔΕΛΤΙΟ ΤΥΠΟΥ

1ο ΦΕΣΤΙΒΑΛ ΕΤΑΙΡΙΚΩΝ ΘΙΑΣΩΝ

 Ο.Ε.Θ. – Σ.Ε.Η.

Με τη συνεργασία

 του Ελληνικού Κέντρου του Διεθνούς Ινστιτούτου Θεάτρου

Με την Στήριξη

του Οργανισμού Πολιτισμού και Αθλητισμού του Δήμου Αθηναίων

21 Φεβρουαρίου έως 2 Μαρτίου 2014

Θέατρο ΠΡΟΣΚΗΝΙΟ

Καπνοκοπτηρίου 8 & Στουρνάρη, Αθήνα

Είσοδος ελεύθερη 

Απαραίτητη κράτηση θέσης στα τηλέφωνα 210 3833742 & 210 8211855

Ο Οργανισμός Εταιρικών Θιάσων του Σωματείου Ελλήνων Ηθοποιών (Ο.Ε.Θ.- Σ.Ε.Η.), οργανώνει το 1ο  Φεστιβάλ Εταιρικών Θιάσων, με τη συνεργασία του Ελληνικού Κέντρου του Διεθνούς Ινστιτούτου Θεάτρου και τη στήριξη του Οργανισμού Πολιτισμού, Άθλησης και Νεολαίας του Δήμου Αθηναίων (ΟΠΑΝΔΑ), από 21/2/2014 έως 2/3/2014, στο θέατρο «Προσκήνιο» (Καπνοκοπτηρίου 8 και Στουρνάρη).
Στο φεστιβάλ, συμμετέχουν 11 εταιρικοί θίασοι (οκτώ με παραστάσεις για μεγάλους και τρεις Παιδικές Σκηνές), με έργα του διεθνούς και του ελληνικού ρεπερτορίου και την τιμητική συμμετοχή της «Θεατρικής Λέσχης» στην έναρξή του.
Από το 1918, σκοπός του Σωματείου Ελλήνων Ηθοποιών είναι, η ανάπτυξη της συνεταιριστικής ιδέας, η βελτίωση των συνθηκών εργασίας των ηθοποιών, η συνένωση των καλλιτεχνικών και τεχνικών δυνάμεων του θεάτρου, η καταπολέμηση της ανεργίας των ηθοποιών και η προώθηση της τέχνης του θεάτρου.
Ο Οργανισμός Εταιρικών Θιάσων (Ο.Ε.Θ.), δημιουργήθηκε το 1958 και αποτέλεσε το πνευματικό βάθρο της θεατρικής κίνησης του τόπου και έγινε το απαραίτητο όργανο που μπορεί να οδηγήσει το θέατρο στον σωστό δρόμο και στην συγκεκριμένη αποστολή του.
Επέτυχε την έναρξη ανέγερσης δημοτικών θεάτρων.
Πρόβαλε και ανάπτυξε τους σκοπούς της συνεταιριστικής ιδέας, δηλαδή την ανάπτυξη συνεταιριστικής εργασίας, τη βελτίωση των όρων εργασίας.
Στήριξε και βοήθησε οικονομικά πάνω από 150 εταιρικούς θιάσους και πάνω από 1.000 θεατρικές παραγωγές, συμβάλλοντας στη δημιουργική ανάπτυξη του θεάτρου στη χώρα μας, και δίνοντάς τους τη δυνατότητα να συμμετέχουν σε διεθνή φεστιβάλ.
Με την κατάργηση του Οργανισμού Εργατικής Εστίας, ο Ο.Ε.Θ. στερείται τον βασικό οικονομικό του πόρο, το ποσοστό που έπαιρνε από τα εργατικά θεατρικά εισιτήρια, και με τον οποίο στήριζε τους εταιρικούς θιάσους.
Σήμερα ο Ο.Ε.Θ., με τα πενιχρά οικονομικά μέσα που διαθέτει, στηρίζει 11 εταιρικούς θιάσους και οργανώνει το «1ο Φεστιβάλ Εταιρικών Θιάσων», ως κύκνειο άσμα, αφού η πολιτεία σηματοδότησε τη διάλυσή του, καταργώντας τα εργατικά εισιτήρια, το μοναδικό  πόρο του.
Οι Εταιρικοί Θίασοι που συμμετέχουν στο Φεστιβάλ και το πρόγραμμα είναι:

Παρασκευή 21/2/14, 20.00
Έναρξη

Παρουσίαση Ο.Ε.Θ.
Θεατρική Λέσχη με αποσπάσματα από την κατά Χειμωνά Φαίδρα, σε σκηνοθεσία Σπ. Βραχωρίτη

Σάββατο 22/2, 12.00
Κάτω απ' τη Γέφυρα
Ιστορίες του παππού Αριστοφάνη του Δημήτρη Ποταμίτη (παιδικό)
Σάββατο 22/2, 20.30
Ομάδα Γέφυρα 
 Mikrasi, δραματουργική επεξεργασία, Λεωνίδας Παπαδόπουλος

Κυριακή 23/2, 17.00
Ωρών
Ένα ξωτικό στην ντουλάπα μου της Ελισσάβετ Κωνσταντοπούλου, (παιδικό)

Δευτέρα 24/2, 20.30
Οικείο Θέατρο
Κόκκινο Φωτεινό του Μπ. Μπρεχτ

Τρίτη 25/2, 20.30
Elephas tiliensis
Περσινή αρραβωνιαστικιά της Ζυράννας Ζατέλη

Τετάρτη 26/2, 20.30

Σημείο Μηδέν
Βόυτσεκ του Γκέοργκ Μπύχνερ

Πέμπτη 27/2, 20.30
Συνθήκη 
Βυσσινόκηπος του Άντον Τσέχωφ

Παρασκευή 28/2, 20.30

The Artists
Γάμοι, κηδείες και δεν έχω τίποτε  να φορέσω της Άννας  Χατζησοφιά
Σάββατο 01/3, 12.00
Art

Ο Γιαννάκης της Γιοβάννας Μακκά, (παιδικό)

Σάββατο 01/3, 20.30
Ομάδα Κρίσης
Το Τούβλο της Μαριέλλης Σφακιανάκη-Μανωλίδου

Κυριακή 02/3, 20.30
Square
Ο Θεός της Σφαγής της Γιασμίνας Ρεζά

ΛΗΞΗ ΦΕΣΤΙΒΑΛ

Η ΕΙΣΟΔΟΣ ΕΙΝΑΙ ΕΛΕΥΘΕΡΗ

Απαραίτητη κράτηση θέσης

στα τηλέφωνα, 210 3833742 & 210 8211855

